**Greit å vite:** En bie er et insekt. Bier er egentlig en gruppe med insekter. De lever av blomster-støv, også kalt pollen. Biene spiser i tillegg nektar, som er væske med sukker. Biene sørger for at plantene formerer seg. De over-fører pollen mellom blomstene. Ifølge organisasjonen WWF er opptil 30 prosent av maten vi spiser, fra planter som bier har pollinert.

| **Når jeg leser …** | **da betyr det …** |
| --- | --- |
| art, en | en under-gruppe i en dyre-familie eller plante-familie |
| allergi, en | en reaksjon i kroppen som følge av for eksempel et stikk |
| bie, en | et insekt som har lodden kropp |
| bikube, en | et hjem for bier, er fir-kantet i fasongen |
| birøkter, en | en person som jobber med honning-bier |
| honning, en | en tykk og søt masse som brukes i mat |
| insekt, et | små leddyr uten virvler |
| kommunisere, å | å snakke sammen, å være i kontakt |
| pollinere, å | å bringe pollen fra en plantes hann-del til en plantes hunn-del |
| pollen, et | små partikler fra en plante, blomster-støv |
| stikke, å | å borre gjennom huden med noe spisst |
| spille en viktig rolle, å | å ha mye å bety, å være viktig (i naturen) |
| surre, å | å ta feil av |
| svirre, å | å fare gjennom luften |
| travelt opptatt | den som har mye å gjøre |
| ut-ryddet | at en art er borte for alltid, ut-dødd (som dinosaurene) |

# 617 – Uten biene kan flere planter dø

# Klar Tale nr. 16 / 2023

Biene tilhører ulike familier. Det finnes til sammen sju familier på jorden, og seks av disse finnes i Norge. To av familiene er mark-bier og blomster-bier.

I Norge har vi ca. 208 typer bier, eller bie-arter. Én av dem er honning-bia. Vi har også mange typer humle, som også er bie-arter.

Det triste er at mange arter står i fare for å dø ut. Noe som gjelder omtrent 30 prosent av vill-biene, sier WWF. Og biene er livs-viktige. Organisasjonen FN går så langt at de sier: En verden uten bier er en verden uten mat. De små biene bidrar til at folk i hele verden har noe å spise.

Visste du at FN har en egen dag for bier? Det er 20. mai. Da vil organisasjonen få folk til å tenke over bienes viktige rolle.

Også FN sier at en tredje-del av biene og sommer-fuglene er i ferd med å dø ut. De kan bli utryddet.

Hvorfor skjer dette? Vi mennesker tar mye plass på jorden. Vi har laget oss et effektivt jord-bruk. Vi bruker midler for å verne planter. Og blomster og skog må vike når vi bygger oss nye hjem. Alt dette påvirker naturen og biene. Og ikke nok med det: Mennesker endrer klimaet.

# Spørsmål:

# 1: Hva er ByBi?

# Svar:

# 2: Hva spiser bier?

Svar:

# 3: Hvilken jobb gjør biene i naturen?

# Svar:

4: Hvor mye av biene er i ferd med å dø ut?

# Svar:

# 5: Hva er årsaker til dette? Svar:

# 

# 6: Når er verdens bie-dag?

# Svar:

# 

# 7: Hva kan du gjøre for å hjelpe biene? Svar:

# 8: Hva skjer med bien når den stikker?

# Svar:

**Oppgave: Sett ordene på rett sted i teksten**

svirrer

å

insekter

allergi

i

stikke

surrer

på

bie

til

Surr om bier og veps

De \_ \_ \_ \_ \_ \_ \_ rundt deg. Svinger seg fra den ene blomsten \_ \_ \_ den andre. Vet du forskjellen på en vanlig \_ \_ \_, en humle og en veps? Mange \_ \_ \_ \_ \_ \_ om bier, ifølge Anne Sverdrup-Thygeson. Hun forsker på \_ \_ \_ \_ \_ \_ \_ \_ og forklarer: En humle er en bie, og en bie er en veps.

Bie, humle og veps har uansett noe til felles. De kan \_ \_ \_ \_ \_ \_ deg, og det kan gjøre vondt. Som regel er ikke stikket mer farlig enn det, med mindre du har

\_ \_ \_ \_ \_ \_ \_ . Det er også skummelt om veldig mange insekter angriper på én gang.

En veps kan stikke flere ganger. Noen vil nok si at den er mer «aggressiv» enn biene på blomstene. Men egentlig er vepsen bare ute etter alt det spennende du legger \_ \_ matfatet. Den liker også lukten av solkrem og svette.

Det er smart å holde seg i ro, hvis vepsen er nær. Rådet kommer fra biolog Rune Aae. Den blir bare redd hvis du vifter etter den. Først da kan den stikke.

En bie ligner en vanlig veps du finner rundt folk \_ sola. Men bia kan bare stikke én gang. Den dør av det. Derfor skal det mye til før de angriper. Humla er også forsiktig med \_ stikke, men den overlever hvis den gjør det.

*Kilder: Dagsavisen og NRK*

Du finner artikkelen du trenger til denne oppgaven i papir-utgaven av Klar Tale. Du finner den i e-avisen her: <https://www.klartale.no/e-avisen/>

Du finner også artikkelen på klartale.no. Se etter merket Ukens oppgave.

Om binde-streker: I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.